CELEX: 62009CN0043
Language: lt
Date: 2009-01-29 00:00:00
Title: Byla C-43/09 P 2009 m. sausio 29 d. Graikijos Respublikos pateiktas apeliacinis skundas dėl 2008 m. lapkričio 19 d. priimto sprendimo byloje T-404/05 Graikijos Respublika prieš Europos Bendrijų Komisiją

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/29
            
         2009 m. sausio 29 d. Graikijos Respublikos pateiktas apeliacinis skundas dėl 2008 m. lapkričio 19 d. priimto sprendimo byloje T-404/05 Graikijos Respublika prieš Europos Bendrijų Komisiją
   
   (Byla C-43/09 P)
   (2009/C 69/53)
   Proceso kalba: graikų
   Šalys
   
      Apeliantė: Graikijos Respublika, atstovaujama Kharalampos Meidanis ir M. Tassopoulou
   
      Kita proceso šalis: Europos Bendrijų Komisija
   Apeliantės reikalavimai
   
               —
            
            
               Pripažinti šį apeliacinį skundą priimtinu ir pagrįstu.
            
         
               —
            
            
               Panaikinti 2008 m. lapkričio 19 d. Pirmosios instancijos teismo sprendimą byloje T-404/05 Graikijos Respublika prieš Europos Bendrijų Komisiją, dėl kurio pateiktas šis apeliacinis skundas.
            
         
               —
            
            
               Priteisti iš kitos proceso šalies visas bylinėjimosi išlaidas.
            
         Apeliacinio skundo pagrindai ir pagrindiniai argumentai
   2008 m. lapkričio 19 d. Sprendimu, kurį šiuo apeliaciniu skundu prašoma panaikinti, Pirmosios instancijos teismas visiškai atmetė pareikštą ieškinį.
   Graikijos Respublika savo apeliacinį skundą dėl to sprendimo pagrindžia trimis pagrindais.
   Pirma, ji tvirtina, kad Pirmosios instancijos teismas klaidingai išaiškino ir taikė Bendrijos teisę Komisijos kompetencijos pakoreguoti finansinę pagalbą ratione temporis atžvilgiu ir kad jo sprendime pateikiami prieštaringi motyvai.
   Antra, ji teigia, kad Pirmosios instancijos teismas klaidingai išaiškino ir taikė Bendrijos teisę negaliojimo atgaline data principo pažeidimo, susijusio su viešumo priemonių nesilaikymu, atžvilgiu ir kad šiuo klausimu jo sprendime pateikiami prieštaringi motyvai.
   Trečia, ji nurodo, kad Pirmosios instancijos teismas pažeidė Bendrijos teisės propocingumo principą.